Foto: Stanislav Krasilnikov/TASS Turkiya tashqi ishlar vaziri Mavlut Chovusho‘g‘li Anqara Vashington tomonidan tahdidlar bo‘lganiga qaramasdan, Rossiyaning S-400 zenit raketa majmualariga ega bo‘lganini bildirdi. "Biz AQShning bayonotlariga qaramasdan va sanksiyalar bo‘yicha qanday qaror qabul qilinishidan qat’i nazar, S-400’ga ega bo‘ldik. Hozirda Turkiyaga S-400 yetkazib berish masalasi muhokama qilinmoqda. Biz bu tizimdan voz kechmaymiz", - deya uning so‘zlaridan iqtibos keltiradi NTV telekanali. Chovusho‘g‘lining so‘zlariga ko‘ra, hech bir davlatning "Turkiyaga biror-bir buyruq berishga haqqi yo‘q". AQSh Turkiyaning S-400’larni sotib olishiga qarshi chiqmoqda va Anqaraga sanksiyalar solish bilan tahdid qilmoqda. Turkiya o‘z navbatida majmualar AQShga xavf solmasligini va Anqara ularni sotib olishdan voz kechmasligini aytib keladi. Shartnomaga ko‘ra, Rossiya Turkiyaga to‘rtta S-400 divizionini yetkazib beradi. Shartnoma qiymati 2,5 mlrd dollarni tashkil qiladi.